[{"text_idx": "#000002", "text": "Sefydlwyd yr Antur dros 30 mlynedd yn o\u0302l i gynnig cyfleoedd gwaith a hyfforddiant i unigolion sydd ag anawsterau dysgu, a hefyd i roi cymorth i unigolion yn eu cartrefi eu hunain. Mae\u2019r adroddiad newydd yn dangos yr effaith mae\u2019r Antur yn cael ar lesiant pobl, trwy wella\u2019r agweddau cymdeithasol, amgylcheddol ac economaidd o\u2019u bywydau."}, {"text_idx": "#000003", "text": "I greu\u2019r adroddiad, gweithiodd yr Antur yn agos gydag ymchwilwyr ymddygiad Elizabeth Woodcock a Hong Chun Tan, a chafodd lansiad swyddogol yr adroddiad ei arwain gan yr Athro Jerry Hunter o Brifysgol Bangor. Yn ystod y cyflwyniad, cafodd rhai o\u2019r unigolion sy\u2019n derbyn gwasanaeth gan yr Antur y cyfle i siarad am eu gwaith a\u2019u bywydau cymdeithasol, ac i ddangos rhannau o\u2019r adroddiad mewn fersiwn sgri\u0302n-gyffwrdd."}, {"text_idx": "#000004", "text": "Mae David John wedi gweithio efo\u2019r Antur ers y dechrau un, a dywedodd: \u201cWnes i fwynhau cyflwyno darn fi o\u2019r Adroddiad, a siarad am fy ngwaith yn y Warws Werdd. Mae\u2019r fersiwn sgri\u0302n-gyffwrdd yn gre\u0302t.\u201d"}, {"text_idx": "#000005", "text": "Dywedodd Brif Weithredwraig yr Antur, Menna Jones: \u201cRydym yn ddiolchgar iawn i\u2019r Brifysgol am gyd-weithio gyda ni, ac rydym yn falch iawn o bob un o\u2019n gweithwyr wnaeth cymryd rhan yn y cyflwyniad. Nhw wnaeth sicrhau fod y digwyddiad yn llwyddiant mawr.\u201d"}]